Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Peaminister Netanyahu: Käiku lastakse karmid meetmed,
mis loovad uue reaalsuse, kus terror ei tasu enam ära.
PO president Abbas hoiatab juudiriiki,
et see islami ja kristluse pühapaikadest eemale hoiaks.
Süüria presidendile Assadile lojaalne armee
teeb Lääne-Süürias Venemaa abiga edusamme.
Iisraelis ja Läänekaldal jätkusid kokkupõrked.
Peaminister Netanyahu teatas erilisel pressikonverentsil
koos Iisraeli tippkaitseametnikega, et juudiriiki viimasel ajal tabanud
palestiinlaste "üksiku hundi" rünnakutele poole kiiret lahendust.
Eile pussitati Tel Avivi armeepeakorteri lähedal nelja inimest,
sh Iisraeli sõdurit, kui rünnakud äripealinna levisid.
Sündmuskohalt põgeneda püüdnud ründaja
hukkus teise sõduri püssitules.
Netanyahu sõnul lastakse käiku karmid meetmed,
mis loovad uue reaalsuse, kus terror ei tasu enam ära.
Meetmed, millest rääkisin ja teised, mida ei maininud,
et anna maagiliselt koheseid tulemusi,
kuid metoodilise otsustavusega tõestame,
et terror ei tasu ära ja saame sellest võitu.
Netanyahu kiitis Iisraeli kodanikke
rünnakutele vastu astumise eest.
Iisraellased tegutsevad vapralt, rahulikult ja otsustavalt,
et neutraliseerida ja elimineerida ründavaid terroristide
ja see nõuab äärmist vaprust ja initsiatiivikust.
Kaitseminister Ya'aloni sõnul
pole Läänekaldal vajadust suure ründeoperatsiooni järele,
vaid piisavat täppisaktsioonidest terroristide vahistamiseks,
et antud keeruka väljakutsega tegeleda.
Rünnakud on tekitanud rahutust võimudest ja iisraellastes.
Jeruusalemma linnapea ja kaitseministri asetäitja
õhutavad relvalubadega inimesi oma relvi kaasas kandma.
Iisraelis on meie treenitud ja professionaalsete tsiviilelanike,
kes saavad relvaload, kasutamine suureks abiks rahva kaitsmisel.
USAs ja Euroopas seda võimalust pole ja see tuleb kahjuks.
Iisraelis aga on see lisakasutegur ja hea viis võitluseks terroriga,
kus tundmatud ilmuvad kuskilt noaga ja vigastavad süütuid.
Meil pole kõikjal piisavalt politseinikke.
See on hea võitlusviis nende vastu, kes ründavad nugadega.
Jeruusalemmas on pussitamistes
ja Läänekaldal möödasõidul tehtud tulistamises hukkunud neli inimest.
Vägivald johtub palestiinlaste kartusest,
et juudi ja teiste mittemoslemite visiidid Jeruusalemma Templimäele
muudavad status quo,
mille järgi iidses pühapaigas tohivad palvetada üksnes moslemid.
Iisrael on korduvalt teatanud, et ei kavatse status quod muuta
ja säilitab korralduse, kus vaid moslemeil on palveõigus
islami tähtsuselt kolmandas pühapaigas,
kus Piibli ajal asusid kaks templit ja mis on juutide ülim pühapaik.
Peaminister Netanyahu otsust
keelustada Iisraeli seadusandjate visiidid Templimäele
seoses vägivalla süvenemisega, kritiseerisid seda
nii araabia moslemitest kui juudi usklikest Knesseti liikmed.
Põllumajandusministri Uri Arieli sõnul Juudi Kodu parteist
teeb Netanyahu suure vea.
Tahan sellest peaministriga rääkida. Arvan, et see on viga,
mida pole tehtud 47 aastat pärast meie naasmist Templimäele,
mis on juutide ülim pühapaik. Minu meelest ei peaks see nii olema.
Jamal Zahalka Ühendatud Araabia Nimekirjast pidas kinni politsei,
kui ta püüdis vanalinnas Templimäele siseneda.
Al-Aqsas käimine on meile, palestiinlastele normaalne.
Okupatsiooni kohalolek on ebanormaalne.
Siin ei peaks politseid olema ja neil pole mingit õigust siin olla.
Netanyahu andis käsu peatada araablastest ja juutidest seadusandjad
See on vastuvõetamatu. Ma ei austa ei Netanyahut ega tema otsuseid.
Läheme ikkagi al-Aqsasse, sest see on meie.
Ramallah's ütles palestiinlaste president Abbas,
et tahab vältida relvastatud konflikti Iisraeliga,
kuid hoiatas juudiriiki eemale hoidma islami ja kristluse pühapaikadest.
Ütleme Iisraeli valitsusele:
Hoidke eemale meie islami ja kristluse pühapaikadest!
Hoidke eemale meist!
Tahame rahu ja meie rahukäsi on jätkuvalt välja sirutatud,
vaatamata kõigele, mida teie pärast kannatame.
Kuna lõpuks oleme siiski rahutaotlejad.
Ja kui siin rahuni jõuame, hõlmab see kogu maailma.
Iisraeli juhtide väitel kasutab Palestiina juhtkond
moslemite muret Templimäel asuva al-Aqsa mošee suhtes
palestiinlaste vägivallale õhutamiseks.
Iisraeli opositsioonijuht Herzog ütles ringkäigul Jeruusalemma vanalinna,
et poliitikuid ei tohiks pühapaika lasta,
vältimaks pingete vägivallaks muutumist.
Oleme tunnistajaks tõsisele vägivallalainele.
See laine on kirjutatud seinale, mis on eksisteerinud juba kaua aega.
Mõlema poole ekstremistidest Templimäel
oleks tulnud juba kaua aega tagasi vabaneda.
Ja kummagi poole poliitikud ei tohiks Templimäel käia,
vaid peaksid olema vastutustundlikud
ja austama kõike, mis puudutab Jeruusalemma ja Templimäge.
Kuigi vägivald on olukorda muutnud, märkisid Iisraeli kaitseametnikud,
et julgeolekukoostöö POga Läänekaldal jätkub.
Liibanoni julgeolekujõud ajasid pisargaasi ja veekahuritega laiali
Beirutis toimunud valitsusvastase meeleavalduse,
mis kutsus valitsust välja vahetama ja muutus vägivaldseks.
Juba nädalaid protesteeritakse Liibanonis politiilise halvatuse,
korruptsiooni ja riigi viletsa infrastruktuuri pärast.
Liibanoni kriis on seotud üldise kaosega regioonis,
eelkõige konfliktiga Süürias,
kust on põgenenud Liibanoni üle miljoni inimese.
Liibanoni rivaalitsevaid poliitblokke toetavad rivaalitsevad jõud,
Saudi Araabia ja Iraan,
kes toetavad vastaspooli ka Süüria sõjas.
Saudid toetavad sunniitide juhitud
ekspeaminister Hariri Tulevikuliikumist
ja Iraan toetab šiiitide Hezbollah't, islamistide võimsat sõjalist liikumist.
Valitsusvastased protestid on korraldatud aga sõltumatult,
lahus peamistest parteidest
otseselt nende kontrollitava poliitsüsteemi vastu.
Süüria presidendile Assadile lojaalne armee
teeb Lääne-Süürias edusamme pärast seda,
kui Assadi armeejuht teatas ulatuslikust rünnakust
mässulistele kaotatud linnade tagasivallutamiseks.
Süüria relvajõud alustasid ulatuslikku rünnakut.
Eesmärgiks terrorirühmitused välja ajada
ning tagasi vallutada alad ja linnad,
mis nende kuritegude käes on kannatanud.
Süüria valitsusväed ja liitlassõdalased
alustasid Venemaa sõjalise toega rünnakut mässuliste vastu.
Nii tahetakse kaitsta Assadile olulist lääneranniku piirkonda,
nüüd kui ka Venemaa Assadi kõrval rünnakule asus.
Aitäh vaatamast!
Paluge rahu Iisraelile ja Jeruusalemmale!
Olen Jonathan Hessen. Kena õhtut! Shabat shalom!
Kohtumiseni esmaspäeval!
Tõlge: Monika Jaaguri